User talk:Sri Hayagriva Vidyalaya/sandbox

சரபரை அடக்கிய ஸ்ரீந்ருஸிம்ஹர்

ஹிரண்ய கசிபுவை கொன்ற பின்பு நரசிம்ஹத்தின் கோபம் அடங்கவில்லை. இதைக்கண்ட தேவர்கள் பயந்து ப்ரஹ்மாவை சரணடைய, அவரோ சிவனிடம் சென்று கேளுங்கள், என்று சொல்ல.. பின் சிங்கத்துக்கு சரபம் விரோதி என்பதால் சரபத்தினை சிருஷ்டிக்க அந்த பறவையின் மூக்காக சிவன் இருந்து கொண்டு மற்ற தேவர்களை சரப பறவையின் உடலில் பல பாகங்களாக வைத்து உண்டாக்கி சரப-நரசிம்ஹ சண்டை நடந்ததாகவும் சரப பறவை நரசிம்ஹத்தினை அடக்கியதாகவும் சிலர் நரசிம்ஹத்தின் கோபத்தினை அடக்கியதாகவும் எழுதுகின்றனர்.

இன்றும் கும்பகோணம் அருகில் உள்ள திருபுவனத்தில் பழைமையான சிவன் கோயிலில் சரபர் சன்னதி உள்ளது. அங்கும் இதே கதை ஸ்தல புராணமாக உள்ளது. ஆனால், இது பற்றி ஆதாரத்தினை தேடினால்...

ப்ரஹ்மாண்ட புராணத்தில் அஹோபில மஹாத்மியத்தில் எட்டாம் அத்தியாயத்தில் உள்ளது சரபரை பற்றிய விபரம்...

சரப பறவைக்கும் நரசிம்ஹத்திற்கும் இடையே நடந்த சண்டையில், முடிவில் அந்த சரபத்தினை நரசிம்ஹர் தன் கூறிய நகங்களால் கிழித்துக் கொன்றுவிட்டார். இதனை கண்ட தேவர்கள் மகிழ்ந்து நரசிம்ஹரை துதிதனர்.

“தத: க்ருத்3தோ4 மஹாகாயோ ந்ருஸிம்ஹோ பீ4ம நி:ஸ்வந:! ஸஹஸ்ரகரஜைஸ்த்ரஸ்த: தஸ்ய கா3த்ராணி பீடயந்!! தத: ஸ்புரச்ச டாசோடோ ருத்3ரம் ஸரபரூபிணம்! வ்யதாரயந்நகை ஸ்தீக்ஷ்ணை ஹிரண்ய கசிபும் யதா!! நிஹதே ஸரபே4தஸ்மிந் ரௌத்ரே மது4நிகா4திநா! துஷ்டுவு: புண்டரீகாக்ஷம் தேவா: தேவர்ஷயஸ்ததா2!!””

அதன் பின் நரசிம்ஹர் பிரஹ்மாவை நோக்கி சதுர்முகரே! உண்மையில் நமக்கு கோபம் இல்லை. அந்தந்த காரியம் செய்கிறபோது அதற்கு தக்கபடி கோபம் கொள்கிறோம். தற்போது, சரபம் கொல்லப்பட்டது. ஆகவே என் கோபம் செயற்கையானது என்றார்.

ஸ்ரீ வராஹ புராணத்திலும் இக்கதையை சொல்லும் ஸ்லோகம் உள்ளது.

ஹந்துமப்4யாக3தம் ரௌத்3ரம் சரப4ம் நரகேஸரீ! நகை2ர் விதா3ரயாமாஸ ஹிரண்ய கசிபும் யதா4!!

“ஸ்ரீ நரசிம்ஹன் தன்னை கொல்ல வந்த சரபத்தினை ஹிரண்யனைக் கொன்றது போல் நகங்களினால் கிழித்துக் கொன்றார்” என்று பொருள். ஸாத்வீக புராணங்களில் காணப்படும் இந்த வரலாறையே ஸ்ரீ ராமானுஜரின் சீடர் ஸ்ரீ கூரத்தாழ்வான் தன் பஞ்சஸ்தவத்தில்...

“சரப4 ஸலபோ4 ப3பூ4வ “ சரபம் சலபம்

(விட்டில் பூச்சி நரசிம்ஹ ஜோதியில் பொசிங்கிற்று) என்று பாடுகிறார்..

உண்மை இப்படி இருக்க நரசிம்ஹரை சரபம் அடக்கியதாகவும் நரசிம்ஹரை ப்ரத்தியங்கரா தேவி அடக்கியதாகவும் பொய் கதைகள் பலவாறாக ஆன்மீக பத்திரிகைகளில், கோயில் ஸ்தல புராணங்கள் என்கிற பெயரில் வெளிவருகின்றன. பாமரர்கள் ஏமாறுகிறார்கள். பக்தர்கள் விழித்துக்கொள்ளவேண்டும்.